open-index/open-wikipedia-markdown huggingface dataset:
মোবাশ্বের আলম ভুঁইয়া

**মোবাশ্বের আলম ভূঁইয়া** হলেন একজন সফল ব্যবসায়ী ও বাংলাদেশী রাজনীতিবিদ সংসদ সদস্য। তিনি ত্রয়োদশ জাতীয় সংসদ নির্বাচন-এ বাংলাদেশ জাতীয়তাবাদী দল প্রার্থী হিসেবে কুমিল্লা-১০ আসনে থেকে সংসদ সদস্য নির্বাচিত হয়েছেন। 

## জন্ম
১৯৭০ সালের ২ জুলাই কুমিল্লা জেলার নাঙ্গলকোট উপজেলা নিশ্চিন্তপুর গ্রামে  জন্মগ্রহণ করেন।  

## কর্ম ও রাজনৈতিক জীবন
জমজম কার অটো মোবাইল হোটেল ওকাদা প্রতিষ্ঠান রয়েছে।তিনি নাঙ্গলকোট উপজেলা সাবেক বিএনপির সভাপতি ও কুমিল্লা দক্ষিণ জেলা সাবেক বিএনপির সহ-সভাপতি ছিলেন ২০০৮ সালের নির্বাচনে কুমিল্লা-১০ আসনে বিএনপির প্রার্থী ছিলেন এবং বর্তমানে দলটির কেন্দ্রীয় নির্বাহী কমিটির সদস্য আসেন।

২০২৬ সালের ত্রয়োদশ জাতীয় সংসদ নির্বাচনে তিনি ১৬৩৬৬৭ ভোট পেয়েছিলেন, যেখানে তার নিকটতম প্রতিদ্বন্দ্বী মুহাম্মদ ইয়াসিন আরাফাত ১২৩৭৩৩ ভোট পেয়েছিলেন। ফলস্বরূপ, তিনি ত্রয়োদশ জাতীয় সংসদ নির্বাচনে কুমিল্লা-১০ আসন থেকে প্রথমবারের মত বাংলাদেশ জাতীয়তাবাদী দলের প্রতিনিধিত্ব করে জয়লাভ করেন।

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিমা ভারতী

**বীমা ভারতী** (জন্ম: ১ জানুয়ারী ১৯৭৩) একজন ভারতীয় রাজনীতিবিদ এবং তিনি বিহার সরকারের আখ শিল্প দপ্তরের মন্ত্রী ছিলেন। জনতা দল (সংযুক্ত) ত্যাগ করার পর তিনি ২০২৪ সাল থেকে রাষ্ট্রীয় জনতা দলের একজন নেত্রী। ২০০০ সালের নভেম্বর থেকে শুরু করে তিনি ৪ বার রূপাউলি নির্বাচনী এলাকার প্রতিনিধি হিসেবে বিহার বিধানসভার সদস্য নির্বাচিত হয়েছিলেন। শঙ্কর সিং ২০০৫ সালের ফেব্রুয়ারিতে তাঁকে পরাজিত করেছিলেন কিন্তু ২০০৫ সালের অক্টোবরে তিনি পুনরায় নির্বাচিত হন।

## রাজনৈতিক জীবন
বীমা ভারতী ২০০০ সালে তাঁর রাজনৈতিক জীবন শুরু করেন। তিনি রূপাউলি আসন থেকে স্বতন্ত্র প্রার্থী হিসেবে প্রতিদ্বন্দ্বিতা করেন এবং বিহার বিধানসভায় নির্বাচিত হন। পরবর্তীকালে, তিনি রাষ্ট্রীয় জনতা দলের সদস্য হন। ২০০৫ সালের ফেব্রুয়ারির নির্বাচনে, তিনি লোক জনশক্তি পার্টির শঙ্কর সিংয়ের কাছে আসনটিতে হেরে যান কিন্তু পরবর্তী অক্টোবরের নির্বাচনে, তিনি আসনটি পুনরায় জয় করতে সক্ষম হন। পরবর্তীতে তিনি রাষ্ট্রীয় জনতা দল ছেড়ে দেন এবং ২০১০ সালের বিহার বিধানসভা নির্বাচনের আগে জনতা দল (সংযুক্ত)-এ যোগ দেন। তিনি ২০১০ সালে এবং আবার ২০১৫ সালে জনতা দল (সংযুক্ত)-এর সদস্য হিসেবে পুনর্নির্বাচিত হন। তিনি ২০২৪ সালের সাধারণ নির্বাচনের আগে জনতা দল (সংযুক্ত) থেকে পদত্যাগ করেন এবং রাষ্ট্রীয় জনতা দলে (আরজেডি) যোগ দেন।

বীমা ভারতী পূর্ণিয়া লোকসভা কেন্দ্র থেকে আরজেডি প্রার্থী হিসেবে প্রতিদ্বন্দ্বিতা করেছিলেন এবং স্বতন্ত্র প্রার্থী পাপ্পু যাদবের কাছে হেরে গিয়েছিলেন। তিনি রূপাউলি নির্বাচনী কেন্দ্রে আরজেডি প্রার্থী হিসেবে প্রতিদ্বন্দ্বিতা করেছিলেন এবং তৃতীয় স্থানে ছিলেন।

## ব্যক্তিগত জীবন
ভারতীর বিয়ে হয় অবধেশ মণ্ডলের সাথে। এই অবধেশ একটি খুনের মামলায় সাক্ষীদের ভয় দেখানোর জন্য দোষী সাব্যস্ত হয়েছিলেন। ২০১৫ সালের জানুয়ারিতে, ভারতী তাঁর স্বামীকে জেল থেকে পালাতে সাহায্য করেছিলেন, তাঁর স্বামীর বিরুদ্ধে একাধিক ফৌজদারি মামলা ছিল। 

২০১৮ সালের আগস্টে, পাটনার নালন্দা মেডিকেল কলেজ হাসপাতালের (এনএমসি হাসপাতাল) সামনে,  রেল লাইনে তাঁর ২১ বছর বয়সী ছেলে দীপক কুমারের মৃতদেহ পাওয়া যায়। ২০১৯ সালে তাঁর আরেক ছেলেকে মারধর করা হয়, জানা গেছে মাধেপুরা জেলার ভাটগামা গ্রামের কাছে ভারতীর পুত্র রাজ কুমার এবং তাঁর খুড়তুতো ভাই সঞ্জয় কুমারকে একদল লোক মারধর করে। 

ভারতী একজন পশুপ্রেমী, ২০২৩ সালে, তাঁর পোষা কুকুরের শেষকৃত্যের অনুষ্ঠান করার পর তিনি আলোচনায় উঠে আসেন।

## তথ্যসূত্র

বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:১৯৭৩-এ জন্ম
বিষয়শ্রেণী:বিহার বিধানসভার সদস্য ২০২০-২০২৫
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:বিহার বিধানসভার নারী সদস্য
বিষয়শ্রেণী:জীবিত ব্যক্তি
বিষয়শ্রেণী:বিহার বিধানসভার সদস্য ২০১০-২০১৫
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:জনতা দল (সংযুক্ত) এর রাজনীতিবিদ
সালমান ওমর রুবেল

**সালমান ওমর রুবেল** একজন বাংলাদেশি রাজনীতিবিদ। তিনি ময়মনসিংহ-১ আসন থেকে ২০২৬ সালে আয়োজিত ত্রয়োদশ জাতীয় সংসদ নির্বাচনে একজন স্বতন্ত্র প্রার্থী হিসেবে সংসদ সদস্য নির্বাচিত হন।

## প্রারম্ভিক জীবন

## রাজনৈতিক জীবন
ছাত্রজীবন থেকেই বিএনপির রাজনীতির সাথে যুক্ত। সর্বশেষ ময়মনসিংহ উত্তর জেলা বিএনপির সিনিয়র সদস্য ছিলেন। পরে তাকে বিএনপি থেকে বহিষ্কার করা হয়।

## তথ্যসূত্র

বিষয়শ্রেণী:ময়মনসিংহের ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ জাতীয় সংসদ সদস্য
হারুন কিসিঞ্জার

**হারুন কিসিঞ্জার** একজন জনপ্রিয় বাংলাদেশী কৌতুক অভিনেতা ও চলচ্চিত্র শিল্পী। তিনি গত তিন দশক ধরে বাংলাদেশের বিনোদন জগতে কৌতুক অভিনেতা হিসেবে সক্রিয় রয়েছেন। বিশেষ করে অভিনেতা দিলদারের পরবর্তী সময়ে তিনি ঢাকাই চলচ্চিত্রে কৌতুক অভিনয়ে বিশেষ পরিচিতি লাভ করেন।

## প্রারম্ভিক জীবন
হারুন কিসিঞ্জারের আদি নিবাস কুমিল্লা জেলার মনোহরগঞ্জ উপজেলার বিপুলাসার ইউনিয়নের সাইকচাইল গ্রামে। 

## কর্মজীবন
১৯৯১ সালে তাঁর প্রথম কৌতুক অ্যালবাম **‘হারুন কিসিঞ্জারের কৌতুক’** প্রকাশের মাধ্যমে তিনি ব্যাপক জনপ্রিয়তা অর্জন করেন। এরপর থেকে তিনি একে একে ৪২টি কৌতুক অ্যালবাম প্রকাশ করেছেন। 

চলচ্চিত্র অভিনেতা হিসেবেও তিনি সফল। তিনি প্রায় ৭৫টিরও বেশি চলচ্চিত্রে অভিনয় করেছেন। কৌতুক ঘরানার অভিনয়ে তিনি দর্শক মহলে অত্যন্ত সমাদৃত।

### উল্লেখযোগ্য চলচ্চিত্র
* শক্তির লড়াই
* রঙ্গিলা মাইয়া
* মরণ নিশান
* কিস্তিমাত

## বর্তমান অবস্থা
দীর্ঘদিন পর্দার আড়ালে থাকার পর সাম্প্রতিক বিভিন্ন সংবাদ মাধ্যমে জানা গেছে যে, হারুন কিসিঞ্জার বর্তমানে গুরুতর অসুস্থ এবং চিকিৎসাধীন রয়েছেন। https://www.ittefaq.com.bd/775087/%E0%A6%B9%E0%A6%BE%E0%A6%B8%E0%A6%AA%E0%A6%BE%E0%A6%A4%E0%A6%BE%E0%A6%B2%E0%A7%87-%E0%A6%AD%E0%A6%B0%E0%A7%8D%E0%A6%A4%E0%A6%BF-%E0%A6%85%E0%A6%AD%E0%A6%BF%E0%A6%A8%E0%A7%87%E0%A6%A4%E0%A6%BE-%E0%A6%B9%E0%A6%BE%E0%A6%B0%E0%A7%81%E0%A6%A8-%E0%A6%95%E0%A6%BF%E0%A6%B8%E0%A6%BF%E0%A6%9E%E0%A7%8D%E0%A6%9C%E0%A6%BE%E0%A6%B0

## আরও দেখুন
* বাংলাদেশী অভিনেতাদের তালিকা
* ঢালিউড

## তথ্যসূত্র

https://www.ittefaq.com.bd/775087/%E0%A6%B9%E0%A6%BE%E0%A6%B8%E0%A6%AA%E0%A6%BE%E0%A6%A4%E0%A6%BE%E0%A6%B2%E0%A7%87-%E0%A6%AD%E0%A6%B0%E0%A7%8D%E0%A6%A4%E0%A6%BF-%E0%A6%85%E0%A6%AD%E0%A6%BF%E0%A6%A8%E0%A7%87%E0%A6%A4%E0%A6%BE-%E0%A6%B9%E0%A6%BE%E0%A6%B0%E0%A7%81%E0%A6%A8-%E0%A6%95%E0%A6%BF%E0%A6%B8%E0%A6%BF%E0%A6%9E%E0%A7%8D%E0%A6%9C%E0%A6%BE%E0%A6%B0
বিষয়শ্রেণী:বাংলাদেশী কৌতুকাভিনয়শিল্পী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:কুমিল্লা জেলার ব্যক্তি
মু. সালাহউদ্দিন আইউবী

**মু. সালাহউদ্দিন আইউবী** একজন বাংলাদেশী রাজনীতিবিদ,ত্রয়োদশ জাতীয় সংসদের একজন নির্বাচিত সংসদ সদস্য। তিনি ২০২৬ সালের ১২ ফেব্রুয়ারি অনুষ্ঠিত জাতীয় সংসদ নির্বাচনে গাজীপুর-৪ (কাপাসিয়া) আসন থেকে বাংলাদেশ জামায়াতে ইসলামীর প্রার্থী হিসেবে সংসদ সদস্য নির্বাচিত হন।

## প্রারম্ভিক জীবন ও শিক্ষা
সালাহউদ্দিন আইউবী গাজীপুর জেলায় জন্মগ্রহণ করেন। তাঁর পিতা মাওলানা ইমামউদ্দিন এবং মাতা আসমা আক্তার। তিনি সাধারণ শিক্ষা ও মাদ্রাসা শিক্ষা—উভয় ধারায় উচ্চশিক্ষা গ্রহণ করেন।

তিনি ইংরেজি ভাষা ও সাহিত্য বিষয়ে মাস্টার্স ডিগ্রি অর্জন করেন ওয়ার্ল্ড ইউনিভার্সিটি অব বাংলাদেশ থেকে এবং একই বিষয়ে অনার্স সম্পন্ন করেন ঢাকা কলেজ থেকে, যা জাতীয় বিশ্ববিদ্যালয়ের অধিভুক্ত। এছাড়া তিনি এলএলবি ডিগ্রি অর্জন করেন জাতীয় বিশ্ববিদ্যালয় থেকে। মাদ্রাসা শিক্ষায় তিনি কামিল ডিগ্রি লাভ করেন ঢাকা আলিয়া মাদ্রাসা থেকে; ফাযিল ও আলিম সম্পন্ন করেন মহাখালী দারুল উলুম হোসেনিয়া কামিল মাদ্রাসা থেকে এবং দাখিল সম্পন্ন করেন রায়েদ দারুস সুন্নাহ দাখিল মাদ্রাসা থেকে।

## রাজনৈতিক জীবন
সালাহউদ্দিন আইউবী ছাত্রজীবন থেকেই রাজনীতির সাথে সক্রিয়ভাবে যুক্ত। তিনি বাংলাদেশ ইসলামী ছাত্রশিবিরের কেন্দ্রীয় সভাপতি হিসেবে দায়িত্ব পালন করেছেন। বর্তমানে তিনি বাংলাদেশ জামায়াতে ইসলামীর কেন্দ্রীয় মজলিসে শুরার সদস্য এবং গাজীপুর মহানগর শাখার নায়েবে আমীর হিসেবে দায়িত্ব পালন করছেন।

### সংসদ সদস্য নির্বাচিত হওয়া
২০২৬ সালের ১২ ফেব্রুয়ারি অনুষ্ঠিত বাংলাদেশের ত্রয়োদশ জাতীয় সংসদ নির্বাচনে তিনি গাজীপুর-৪ আসন থেকে ১১ দলীয় জোটের সমর্থিত প্রার্থী হিসেবে প্রতিদ্বন্দ্বিতা করেন। নির্বাচনে তিনি মোট ১,০১,৭৭৯ ভোট পেয়ে বেসরকারিভাবে বিজয়ী হন। তাঁর নিকটতম প্রতিদ্বন্দ্বী ছিলেন বিএনপি-র শাহ রিয়াজুল হান্নান, যিনি ৯৪,২৮২ ভোট পান।

## কর্ম ও অবদান
রাজনীতির পাশাপাশি তিনি একজন চিন্তক ও লেখক। তিনি নিয়মিত সমসাময়িক রাজনীতি, ইসলামি ইতিহাস ও সামাজিক সচেতনতা নিয়ে প্রবন্ধ লিখে থাকেন। তিনি গাজীপুরের কাপাসিয়া উপজেলাকে একটি আদর্শ ও বৈষম্যমুক্ত জনপদ হিসেবে গড়ার কথা ব্যক্ত করেছেন।

## আরও দেখুন
* বাংলাদেশ জামায়াতে ইসলামী
* বাংলাদেশ ইসলামী ছাত্রশিবির

## তথ্যসূত্র

## বহিঃসংযোগ
* মু. সালাহউদ্দিন আইউবী-এর ব্যক্তিগত ওয়েবসাইট

বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:গাজীপুর জেলার ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
মেঘনা বোর্দিকর

**মেঘনা দীপক সাকোর-বোর্দিকর** একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০১৯ সালে মহারাষ্ট্র বিধানসভায় নির্বাচিত হয়েছিলেন, পরভানির জিন্টুর বিধানসভা কেন্দ্র থেকে জয়ী হয়েছিলেন। তিনি জাতীয়তাবাদী কংগ্রেস পার্টির বিজয় মানিকরাও ভামলকে পরাজিত করেছিলেন।

## প্রাথমিক জীবন এবং পটভূমি
মেঘনা দীপক সাকোর-বোর্দিকার, যিনি মেঘনা দিদি নামে পরিচিত, মহারাষ্ট্রের মারাঠওয়াড়ার একটি বিশিষ্ট রাজনৈতিক পরিবারের সন্তান। তিনি পাঁচবারের বিধানসভার সদস্য রামপ্রসাদ কদম বোর্দিকারের কন্যা। যদিও তাঁর প্রাথমিক কর্মজীবনের আকাঙ্ক্ষা রাজনীতির সাথে জড়িত ছিল না, তবুও জনসেবার প্রতি তাঁর নিষ্ঠা এবং রাজনৈতিক গতিশীলতা সম্পর্কে তাঁর বোধগম্যতা তাঁকে রাজনৈতিক অঙ্গনে প্রবেশ করতে পরিচালিত করেছিল। স্থানীয় পরিষদের নির্বাচনে প্রতিদ্বন্দ্বিতা করে বোর্দিকার তাঁর রাজনৈতিক যাত্রা শুরু করেছিলেন, যেখানে তিনি জেলা পরিষদের গোষ্ঠী নেতা নির্বাচিত হয়েছিলেন। তিনি একজন আইপিএস অফিসার দীপক সাকোরের সাথে বিবাহিত এবং তাঁদের দুটি সন্তান রয়েছে।

## রাজনৈতিক জীবন
মেঘনা সাকোর-বোর্দিকর ২০১৯ সালের নির্বাচনে মহারাষ্ট্র বিধানসভায় নির্বাচিত হয়েছিলেন, তিনি পরভানির জিন্টুর আসনের প্রতিনিধিত্ব করেছিলেন। তিনি ৩,৭১৭ ভোটের ব্যবধানে আসনটি জিতেছিলেন এবং নিজেকে এই অঞ্চলের অন্যতম শক্তিশালী মহিলা রাজনীতিবিদ হিসেবে প্রতিষ্ঠিত করেছিলেন।

পারভানি জেলা পরিষদের সদস্য হিসেবে, তিনি স্থানীয় কৃষকদের সহায়তা করার লক্ষ্যে বিভিন্ন উদ্যোগ বাস্তবায়ন করেছিলেন, যার মধ্যে ছিল ভর্তুকিযুক্ত ঋণ এবং সারের মজুদ বজায় রাখা। কৃষি উন্নয়নের ওপর তাঁর মনোযোগের ফলে জল ক্ষেত্র, স্থিতিশীল সেচ পদ্ধতি এবং সার ও বীজ বিতরণে উল্লেখযোগ্য উন্নতি হয়েছে।

## প্রধান অবদান এবং কাজ
মেঘনা বোর্দিকার তাঁর কার্যক্রমের পুরো মেয়াদ জুড়ে তৃণমূল পর্যায়ের উদ্যোগে সক্রিয়ভাবে জড়িত ছিলেন। তিনি তাঁর নির্বাচনী এলাকার প্রতিটি গ্রাম পরিদর্শন করেছেন, প্রায়শই জনগণের মধ্যে থেকে তাদের সমস্যাগুলি আরও ভালভাবে বুঝতে পেরেছেন। তাঁর অবদানের মধ্যে রয়েছে:

* গণ শৌচালয় নির্মাণের সুবিধা প্রদান।
* ২০১১ সাল থেকে পরিচ্ছন্নতাকে উৎসাহিত করতে ক্রান্তি জ্যোতি জাগরণ অভিযানের প্রচার করা।
* জল সংরক্ষণ এবং পরিবেশগত স্থায়িত্বের পক্ষে প্রচারণা।
* শিক্ষামূলক উদ্যোগের মাধ্যমে আসক্তি সমস্যা এবং বেকারত্ব মোকাবিলা।
* নারী ও যুব ক্ষমতায়নের পক্ষে প্রচারণা।

পরিবেশ সংরক্ষণের প্রতি নিষ্ঠার জন্য 'জল মিত্র' নামে পরিচিত মেঘনা দিদি একজন উৎসাহী পরিবেশবিদ এবং বৃক্ষরোপণের প্রতি তাঁর আগ্রহ রয়েছে। তিনি রাজনীতিকে জনসেবার একটি মঞ্চ হিসেবে দেখেন, বলেন, "রাজনীতি জনসেবা কা এক মাধ্যম হ্যায়, অর ম্যায় সদেব জনসেবা কে লিয়ে প্রতিবন্ধ রহুঙ্গি" (রাজনীতি হল জনগণের সেবা করার একটি মাধ্যম, এবং আমি সর্বদা জনসেবার প্রতি প্রতিশ্রুতিবদ্ধ থাকব)।

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:মারাঠি রাজনীতিবিদ
বিষয়শ্রেণী:মহারাষ্ট্র বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:মহারাষ্ট্র বিধানসভার সদস্য ২০১৯-২০২৪
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
মোঃ এনামুল হক (নওগাঁর রাজনীতিবিদ)

**মোঃ এনামুল হক** (জন্ম:১৬ এপ্রিল ১৯৬৪) হলেন একজন বাংলাদেশী ইঞ্জিনিয়ার, রাজনীতিবিদ ও সংসদ সদস্য। তিনি ত্রয়োদশ জাতীয় সংসদ নির্বাচন-এ বাংলাদেশ জামায়াতে ইসলামীর প্রার্থী হিসেবে নওগাঁ-২ আসন থেকে সংসদ সদস্য নির্বাচিত হয়েছেন।

## জন্ম ও শিক্ষাজীবন
এনামুল হক ১৯৬৪ সালের ১৬ এপ্রিল নওগাঁ জেলার, ধামইরহাট উপজেলার,ফার্শিপাড়া গ্রামে জন্মগ্রহণ করেন। তার পিতা ইসমাইল হোসেন ও মাতা মোছাঃ জাহানারা বেগম।

## কর্মজীবন

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
আব্দুল মান্নান (ব্রাহ্মণবাড়িয়ার রাজনীতিবিদ)

**আব্দুল মান্নান** বাংলাদেশী রাজনীতিবিদ। তিনি ব্রাহ্মণবাড়িয়া-৫ আসনের সংসদ সদস্য।

## রাজনৈতিক জীবন
আব্দুল মান্নান ২০২৬ সালের ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ব্রাহ্মণবাড়িয়া-৫ আসন থেকে প্রথমবার সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ব্রাহ্মণবাড়িয়া জেলার রাজনীতিবিদ
খালেদ হোসেন মাহবুব

**খালেদ হোসেন মাহবুব** *(জন্ম:১১ সেপ্টেম্বর ১৯৬৭)* হলেন একজন বাংলাদেশী রাজনীতিবিদ ও সংসদ সদস্য। তিনি ত্রয়োদশ জাতীয় সংসদ নির্বাচন-এ বাংলাদেশ জাতীয়তাবাদী দলএর প্রার্থী হিসেবে ব্রাহ্মণবাড়িয়া-৩ আসনে থেকে সংসদ সদস্য নির্বাচিত হয়েছেন।

## জন্ম ও শিক্ষাজীবন
খালেদ মাহবুব ১৯৬৭ সালের ১১ সেপ্টেম্বর ব্রাহ্মণবাড়িয়া জেলার,ব্রাহ্মণবাড়িয়া পৌরসভার,পুনিয়াউট  গ্রামে জন্মগ্রহণ করেন। তার পিতা মোহাম্মদ আলী মাতা সামসুন্নাহার বেগম।

## কর্মজীবন
২০২৬ সালের ত্রয়োদশ জাতীয় সংসদ নির্বাচনে তিনি  ২ লাখ ৯ হাজার ৬৩৬ ভোট পেয়েছিলেন, যেখানে তার নিকটতম প্রতিদ্বন্দ্বী আতাউল্লাহ ৬২ হাজার ৫৪৭ ভোট পেয়েছিলেন। ফলস্বরূপ, তিনি ত্রয়োদশ জাতীয় সংসদ নির্বাচনে ব্রাহ্মণবাড়িয়া-৩ আসন থেকে বাংলাদেশ জাতীয়তাবাদী দলের প্রতিনিধিত্ব করে জয়লাভ করেন।

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
প্রথম মোনেম মন্ত্রিসভা

**প্রথম মোনেম মন্ত্রিসভা** পাকিস্তানের পূর্বাঞ্চলীয় প্রশাসনিক বিভাগ পূর্ব পাকিস্তানে গঠিত একাদশ মন্ত্রিসভা ছিল। এটি পূর্ব পাকিস্তানের গভর্নর আবদুল মোনেম খানের নেতৃত্বে ১৯৬২ সালের পূর্ব পাকিস্তান প্রাদেশিক পরিষদ নির্বাচনের সময় গঠিত হয়েছিল। এই মন্ত্রিসভা প্রায় আড়াই বছর পর্যন্ত স্থায়ী হয়।

## পটভূমি ও বিলুপ্তি
২৫ অক্টোবর ১৯৬২ সালে আব্দুল মোনেম খান পূর্ব পাকিস্তানের নতুন গভর্নর হন যার দায়িত্ব ২৮ অক্টোবর থেকে শুরু হবে বলে জানানো হয়েছিল। নতুন গঠনতন্ত্র অনুযায়ী গভর্নরের শপথগ্রহণের পর পূর্ববর্তী ফারুক মন্ত্রিসভার বিলুপ্তি ঘটে বিধায় তিনি নতুন মন্ত্রিসভার সম্ভাব্য সদস্যদের জন্য আলোচনা শুরু করেন। ২৯ অক্টোবরে প্রাক্তন গভর্নরের মন্ত্রিসভার ৯ সদস্যদের নিয়ে মন্ত্রিসভা গঠিত হয়। ৪ মার্চ ১৯৬৩ সালে মন্ত্রিসভার দুই সদস্য পদত্যাগ করেন। একই বছরের আগস্টে মন্ত্রিসভার সদস্য এ টি এম মোস্তফাকে পাকিস্তানের কেন্দ্রীয় মন্ত্রিসভার সদস্য হিসেবে মনোনীত করা হয়। ১২ মার্চ ১৯৬৪ সালে মন্ত্রী আবদুস সালাম পদত্যাগ করেন। এর পরের দিন আরো তিন জন সদস্য মন্ত্রিসভায় যুক্ত হয়৷ তারপর মন্ত্রিসভা পুনর্গঠন করা হয়। ১৯৬৫ সালের রাষ্ট্রপতি নির্বাচনে জিতে আইয়ুব খান দ্বিতীয়বারের মতো পাকিস্তানের রাষ্ট্রপতি হন। একই বছরের প্রজাতন্ত্র দিবসে রাষ্ট্রপতি হিসেবে আইয়ুব খান কেন্দ্রীয় রাজধানী ইসলামাবাদে শপথগ্রহণ করেন, যার ফলে গভর্নর হিসেবে আব্দুল মোনেম খানের দায়িত্বের পাশাপাশি তার মন্ত্রীদের দায়িত্বের সমাপ্তি ঘটে।

## সদস্য

## প্রাক্তন সদস্য

## তথ্যসূত্র

বিষয়শ্রেণী:পূর্ব পাকিস্তানের মন্ত্রিসভা
বিষয়শ্রেণী:১৯৬২-এ প্রতিষ্ঠিত মন্ত্রিসভা
বিষয়শ্রেণী:১৯৬৫-এ বিলুপ্ত মন্ত্রিসভা
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৫-এ পূর্ব পাকিস্তানে বিলুপ্ত
প্রেমা চৌধুরী

**প্রেমা চৌধুরী** (জন্ম ১৯৪৫) বিহারের একজন ভারতীয় রাজনীতিবিদ। তিনি বৈশালী জেলার তফসিলি জাতি সম্প্রদায়ের জন্য সংরক্ষিত পাটেপুর বিধানসভা কেন্দ্র থেকে তিনবার বিহার বিধানসভার সদস্য নির্বাচিত হয়েছেন। তিনি সর্বশেষ ২০১৫ সালে রাষ্ট্রীয় জনতা দলের প্রতিনিধিত্ব করে বিহার বিধানসভা নির্বাচনে জয়লাভ করেছিলেন।

## প্রাথমিক জীবন এবং শিক্ষা
প্রেমা চৌধুরী বিহারের বৈশালী জেলার পাটেপুরের বাসিন্দা। তিনি দোমান মাহতোকে বিয়ে করেন। তিনি ১৯৮৮ সালে ভাগলপুরে অবস্থিত ভাগলপুর বিশ্ববিদ্যালয়ের অধিভুক্ত একটি কলেজ থেকে স্নাতক সম্পন্ন করেন।

## কর্মজীবন
প্রেমা প্রথমবারের মতো ২০০০ সালের বিহার বিধানসভা নির্বাচনে পাটেপুর বিধানসভা কেন্দ্র থেকে রাষ্ট্রীয় জনতা দলের (আরজেডি) প্রতিনিধিত্ব ক'রে জয়ী হন। তিনি ৬০,৫৭২ ভোট পেয়ে তাঁর নিকটতম প্রতিদ্বন্দ্বী জনতা দল (সংযুক্ত)-এর মহেন্দ্র বৈঠাকে ১২,১১৫ ভোটের ব্যবধানে পরাজিত করেন। ২০০৫ সালের ফেব্রুয়ারিতে বিহার বিধানসভা নির্বাচনে তিনি লোক জনশক্তির হয়ে দাঁড়ানো মহেন্দ্র বৈঠার কাছে ১,৫৩৮ ভোটের ব্যবধানে হেরে যান। কিন্তু ২০০৫ সালের অক্টোবরে বিহার বিধানসভা নির্বাচনে লোক জনশক্তির মহেন্দ্র বৈঠাকে ৩,৫১৬ ভোটের ব্যবধানে পরাজিত করে আসনটি পুনরুদ্ধার করেন। আবারও তিনি ২০১০ সালের নির্বাচনে বিজেপির হয়ে প্রতিদ্বন্দ্বিতা করা একই প্রতিপক্ষের কাছে ১৬,৬৬৭ ভোটের ব্যবধানে হেরে যান। ২০১৫ সালের বিহার বিধানসভা নির্বাচনে তৃতীয়বারের মতো জয়ী হন, মহেন্দ্র বৈঠাকে ১২,৪৬১ ভোটের ব্যবধানে পরাজিত ক'রে, মহেন্দ্র বিজেপি দলের প্রতিনিধিত্ব করেছিলেন।

দলবিরোধী কার্যকলাপে লিপ্ত থাকার অভিযোগে আরজেডি তাঁকে এবং আরও দুই বিধায়ককে ছয় বছরের জন্য দল থেকে বহিষ্কার করে, প্রেমার সঙ্গে বাকিরা হলেন মহেশ্বর প্রসাদ যাদব (গাইঘাট বিধানসভা কেন্দ্র) এবং অশোক কুমার (সাসারাম বিধানসভা কেন্দ্র)। অভ্যন্তরীণ সূত্রের খবর ছিল যে, তিনজন বিধায়ক জেডি(ইউ) তে যোগদানের পরিকল্পনা করছেন। এমন সূত্র পাওয়ার পর, আরজেডি তাদের তিন বিধায়ককে তাড়াহুড়ো করে বহিষ্কার করে। এর কয়েক ঘন্টা পরেই, ২০২০ সালের ১৭ই আগস্ট তারিখে, তাঁরা তিন জনেই জনতা দল (সংযুক্ত)-এ যোগ দেন। কিন্তু ২০২০ সালের বিধানসভা নির্বাচনে প্রতিদ্বন্দ্বিতা করার জন্য, তাঁকে জেডি (ইউ) থেকে মনোনীত করা হয়নি এবং ২০২১ সালের সেপ্টেম্বরে, দলে তাঁর সাথে ঠিকভাবে আচরণ করা হয়নি অভিযোগ তুলে তিনি জেডি (ইউ) ত্যাগ করেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:বিহার বিধানসভার নারী সদস্য
বিষয়শ্রেণী:বৈশালী জেলার ব্যক্তি
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:বিহার বিধানসভার সদস্য ২০০৫-২০১০
বিষয়শ্রেণী:বিহার বিধানসভার সদস্য ২০০০-২০০৫
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
ফোর্ড ট্রফি

**ফোর্ড ট্রফি** হল নিউজিল্যান্ডের পুরুষদের ঘরোয়া লিস্ট এ ক্রিকেট প্রতিযোগিতা। পূর্ববর্তী স্পনসর স্টেট ইন্স্যুরেন্স ২০০৯ সালে নামকরণের অধিকার পুনর্নবীকরণ করেনি, যার ফলে প্রতিযোগিতাটির নামকরণ করা হয় *নিউজিল্যান্ড ক্রিকেট ওয়ান-ডে কম্পিটিশন*। ২০১১ সালে নিউজিল্যান্ড ক্রিকেট এবং ফোর্ড মোটর কোম্পানির মধ্যে অংশীদারিত্বের পর প্রতিযোগিতাটির নামকরণ করা হয় ফোর্ড ট্রফি।

## নামকরণ
১৯৭১/৭২ সালে শুরু হওয়ার পর থেকে, প্রতিযোগিতার বেশ কয়েকটি স্পনসর রয়েছে, প্রত্যেকেই তাদের নামকরণের অধিকার ব্যবহার করে। প্রতিযোগিতাটি নিম্নলিখিত নামে পরিচিত:

*নিউজিল্যান্ড মোটর কর্পোরেশন নক-আউট – ১৯৭১-৭২ থেকে ১৯৭৬-৭৭ পর্যন্ত
*জিলেট কাপ - ১৯৭৭-৭৮ থেকে ১৯৭৮-৭৯ পর্যন্ত
*জাতীয় নক-আউট – ১৯৭৯ থেকে ১৯৮০ পর্যন্ত
*শেল কাপ – ১৯৮০-৮১ থেকে ২০০০-০১ পর্যন্ত
*স্টেট শিল্ড – ২০০১-০২ থেকে ২০০৮-০৯ পর্যন্ত
*নিউজিল্যান্ড ক্রিকেট ওয়ান-ডে কম্পিটিশন – ২০০৯-১০ থেকে ২০১০-১১ পর্যন্ত
*ফোর্ড ট্রফি - ২০১১-১২ সাল থেকে বর্তমান পর্যন্ত

## বিন্যাস
১৯৭১-৭২ এবং ১৯৭৯-৮০ মৌসুমের মধ্যে, প্রতিযোগিতাটি নক-আউট ভিত্তিতে অনুষ্ঠিত হয়েছিল, যেখানে প্রাথমিক রাউন্ড, সেমিফাইনাল এবং ফাইনাল অনুষ্ঠিত হয়েছিল। ১৯৮০-৮১ থেকে ১৯৮৪-৮৫ মৌসুম পর্যন্ত প্রতিযোগিতাটি লিগ ফর্ম্যাটে অনুষ্ঠিত হয়েছিল, যেখানে ছয়টি দল একে অপরের সাথে একবার করে খেলেছিল এবং শীর্ষ দুটি দল ফাইনালে খেলেছিল। ১৯৮৫-৮৬ এবং ১৯৮৮-৮৯ মৌসুমের মধ্যে, একক রাউন্ড-রবিনের মাধ্যমে লীগের শীর্ষে থাকা দলকে চ্যাম্পিয়ন ঘোষণা করা হয়েছিল। ১৯৮৯ থেকে ১৯৯০ সাল পর্যন্ত সেমি-ফাইনাল এবং ফাইনাল পুনরায় চালু করা হয়েছিল। ১৯৯৩ থেকে ৯৪টি দল লীগ ফর্ম্যাটে হোম এবং অ্যাওয়ে (১০টি ম্যাচ) একে অপরের সাথে খেলেছে। ২০০৯/১০ মৌসুমের পর থেকে দলগুলি একবার (পাঁচটি ম্যাচ) একে অপরের সাথে খেলেছে, তারপরে তিনটি এলোমেলোভাবে নির্বাচিত দল দ্বিতীয়বারের মতো আটটি খেলার রাউন্ড-রবিন তৈরি করেছে।

প্রতিযোগিতার খেলাগুলিতে ৫০টি ৬ বলের ওভার থাকে। ১৯৭৯-৮০ সাল পর্যন্ত প্রতিযোগিতাটি মূলত প্রতি ইনিংসে ৪০টি ৮ বলের ওভার ছিল, যখন বিশ্বজুড়ে ওভার ৬ বলের মধ্যে মানসম্মত করা হয়েছিল।

## ফলাফল

## আরও দেখুন
*হ্যালিবার্টন জনস্টোন শিল্ড
*প্লাঙ্কেট শীল্ড
*পুরুষদের সুপার স্ম্যাশ (ক্রিকেট)
*নারীদের সুপার স্ম্যাশ (ক্রিকেট)

## তথ্যসূত্র

বিষয়শ্রেণী:নিউজিল্যান্ডীয় ঘরোয়া ক্রিকেট প্রতিযোগিতা
বিষয়শ্রেণী:ফোর্ড ট্রফি
বিষয়শ্রেণী:লিস্ট এ ক্রিকেট প্রতিযোগিতা
বিষয়শ্রেণী:পেশাদার ক্রিকেট লিগ
বিষয়শ্রেণী:১৯৭১-এ প্রতিষ্ঠিত পুনরাবৃত্ত ক্রীড়া ঘটনা
আব্দুল বাতেন (কর্নেল)

**আব্দুল বাতেন** একজন বাংলাদেশী সাবেক সেনাকর্মকর্তা রাজনীতিবিদ, শিক্ষাবিদ ও বাংলাদেশ জামায়াতে ইসলামী মনোনীত ঢাকা-১৬ আসনের সংসদ সদস্য। তিনি বাংলাদেশ সেনাবাহিনীর একজন অবসরপ্রাপ্ত কর্মকর্তা।

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জামায়াতে ইসলামীর রাজনীতিবিদ
ইকরা চৌধুরী

**ইকরা চৌধুরী** বা **ইকরা হাসান** (জন্ম ২৬ আগস্ট ১৯৯৪; ,  ) একজন ভারতীয় রাজনীতিবিদ। তিনি ২০২৪ সালের ৪ঠা জুন থেকে কৈরানা লোকসভা কেন্দ্রের লোকসভা সদস্য। তিনি সমাজবাদী পার্টির সদস্য।

## প্রাথমিক জীবন এবং শিক্ষা
ইকরা হলেন লোকসভার প্রাক্তন সদস্য এবং রাজ্যসভার প্রাক্তন সদস্য চৌধুরী মুনাওয়ার হাসান এবং লোকসভার প্রাক্তন সদস্য বেগম তাবাসসুম হাসানের কন্যা। ইকরার জন্ম ১৯৯৪ সালের ২৬শে আগস্ট ভারতের উত্তর প্রদেশের কৈরানায়। তিনি একটি মুসলিম গুজ্জর পরিবারের সন্তান।

তিনি নতুন দিল্লির কুইন মেরি স্কুল থেকে তাঁর স্কুলজীবন শেষ করেন এবং দিল্লি বিশ্ববিদ্যালয়ের লেডি শ্রী রাম কলেজ থেকে কলা বিভাগে স্নাতক ডিগ্রি অর্জন করেন। পরে তিনি ২০২০ সালে লন্ডনের এসওএএস বিশ্ববিদ্যালয় থেকে আন্তর্জাতিক রাজনীতি ও আইন বিষয়ে এমএসসি ডিগ্রি অর্জন করেন।

## রাজনৈতিক জীবন
ইকরা একটি রাজনৈতিক পরিবার থেকে এসেছেন, তাঁর ঠাকুরদা আখতার হাসান, বাবা মুনাওয়ার হাসান এবং মা তাবাসসুম হাসান কৈরানার প্রাক্তন সাংসদ। তাঁর ভাই নাহিদ হাসান তিনবার বিধানসভার সদস্য ছিলেন। তিনি ২০১৬ সালে জেলা পঞ্চায়েত নির্বাচনে প্রতিদ্বন্দ্বিতা করে তাঁর রাজনৈতিক জীবন শুরু করেন এবং ৫০০০ ভোটের ব্যবধানে হেরে যান।

ইকরা তাঁর ভাই নাহিদ হাসানের জন্য ২০২২ সালের কৈরানা বিধানসভা ক্ষেত্রের নির্বাচনী প্রচারণা শুরু করেছিলেন, নাহিদ কিছু মামলার কারণে জেলে ছিলেন। ইকরা প্রচারণার নেতৃত্ব দিয়েছিলেন এবং কৈরানা বিধানসভা কেন্দ্র থেকে তাঁর ভাইয়ের জয়ে গুরুত্বপূর্ণ ভূমিকা পালন করেছিলেন। নাহিদ তাঁর নিকটতম প্রতিদ্বন্দ্বী বিজেপির মৃগাঙ্ক সিংকে ২৫,৮৮৭ ভোটের ব্যবধানে পরাজিত করেছিলেন, নাহিদ পেয়েছিলেন মোট ভোটের ৫৪.৩%, যেখানে মৃগাঙ্ক পেয়েছিলেন ৪৩.৬%।

২০২৪ সালের সাধারণ নির্বাচনের সময়, ইকরা সমাজবাদী পার্টির হয়ে প্রতিদ্বন্দ্বিতা ক'রে ভারতীয় জনতা পার্টির প্রদীপ কুমারকে ৬৯,১১৬ ভোটের ব্যবধানে পরাজিত করেন এবং কৈরানা থেকে সংসদ সদস্য নির্বাচিত হন, তিনি মোট প্রাপ্ত ভোটের ৪৮.৯% পেয়েছিলেন। প্রদীপ কুমার পেয়েছিলেন ৪২.৫% ভোট।

শিক্ষা মন্ত্রণালয়ের বাজেটের ওপর আলোচনার সময়, তিনি সংখ্যালঘু শিক্ষার প্রতি বৈষম্যমূলক বাজেটের সমালোচনা করেন। তিনি মৌলানা আজাদ ফাউণ্ডেশন বন্ধ করে দেওয়া এবং পাঠ্যপুস্তক থেকে গুরুত্বপূর্ণ ঐতিহাসিক ও বৈজ্ঞানিক বিষয়বস্তু অপসারণ (যার মধ্যে ডারউইনের তত্ত্ব এবং মুঘল ইতিহাসের বিকৃতি অন্তর্ভুক্ত রয়েছে) নিয়েও উদ্বেগ প্রকাশ করেন।

## আরও দেখুন

* সমাজবাদী পার্টি
* ২০২৪ সালের ভারতীয় সাধারণ নির্বাচন
* কাইরানা লোকসভা কেন্দ্র

## তথ্যসূত্র

বিষয়শ্রেণী:ভারতীয় মুসলিম
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:অষ্টাদশ লোকসভার সদস্য
বিষয়শ্রেণী:লন্ডনের এসওএএস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
শম্ভাবী চৌধুরী

**শম্ভাবী চৌধুরী** (জন্ম: ১৫ জুন ১৯৯৮) বিহারের একজন ভারতীয় রাজনীতিবিদ। তিনি সমস্তিপুর লোকসভা আসনের সংসদ সদস্য, যা তফসিলি জাতি সম্প্রদায়ের জন্য সংরক্ষিত। তিনি লোক জনশক্তি পার্টি (রাম বিলাস)-এর প্রতিনিধিত্ব করেন। তিনি ১৮তম লোকসভার সর্বকনিষ্ঠ সংসদ সদস্যদের একজন।

## প্রাথমিক জীবন এবং শিক্ষা
শম্ভাবী বিহারের পাটনার বাসিন্দা। তিনি অশোক চৌধুরীর মেয়ে, যিনি বিহার সরকারের ভবন নির্মাণ বিভাগের ক্যাবিনেট মন্ত্রী ছিলেন এবং বর্তমানে বিহার সরকারের গ্রামীণ পূর্ত বিভাগের ক্যাবিনেট মন্ত্রী এবং জনতা দল (সংযুক্ত) -এর জাতীয় সাধারণ সম্পাদক।

শম্ভাবী পাটনার নোৎরদাম একাডেমিতে পড়াশোনা করেছেন। এরপর তিনি ২০১৯ সালে দিল্লির লেডি শ্রী রাম কলেজ ফর উইমেন থেকে সমাজবিজ্ঞানে স্নাতক ডিগ্রি অর্জন করেন এবং পরে ২০২২ সালে দিল্লি স্কুল অফ ইকোনমিক্স থেকে সমাজবিজ্ঞানে স্নাতকোত্তর ডিগ্রি অর্জন করেন।

শম্ভাবী ২০২২ সালে আচার্য কিশোর কুণালের ছেলে সায়ান কুণালকে বিয়ে করেন।

## সাহিত্যকর্ম
শম্ভাবীর *বিহার কে গান্ধী নীতিশ কুমার* বইটি সর্বাধিক বিক্রিত বই হয়ে উঠেছিল, এটি তিনি অশোক চৌধুরীর সাথে যৌথভাবে লিখেছিলেন এবং বইটি প্রভাত প্রকাশন দ্বারা প্রকাশিত হয়েছিল। শম্ভাবী ভারতের সংবিধানকে মৈথিলীতে অনুবাদ করেছিলেন। দিল্লিতে এর প্রকাশ উপলক্ষে, তিনি প্রধানমন্ত্রী নরেন্দ্র মোদীর সাথে দেখা করেছিলেন, যিনি তাঁকে তাঁর অনুবাদের জন্য অভিনন্দন জানিয়েছিলেন এবং তাঁর নির্বাচনী এলাকার উন্নয়ন সম্পর্কে জিজ্ঞাসা করেছিলেন।

## রাজনৈতিক জীবন
২০২৪ সালের ভারতীয় সাধারণ নির্বাচনে বিহারের সমস্তিপুর লোকসভা কেন্দ্র থেকে শম্ভাবী সংসদ সদস্য নির্বাচিত হয়েছেন, তিনি লোক জনশক্তি পার্টি (রাম বিলাস)-এর প্রতিনিধিত্ব করছেন। সমস্তিপুর লোকসভা কেন্দ্রের মধ্যে সমস্তিপুর জেলার চারটি বিধানসভা কেন্দ্র এবং দারভাঙ্গা জেলার দুটি আসন রয়েছে। শম্ভাবী ৫,৭৯,৭৮৬ ভোট পেয়েছিলেন, যেটি মোট প্রাপ্ত ভোটের ৫৩.০%। তিনি তাঁর নিকটতম প্রতিদ্বন্দ্বী ভারতীয় জাতীয় কংগ্রেসের সানি হাজারীকে ১৮৭,২৫১ ভোটের ব্যবধানে পরাজিত করেছিলেন, সানি পেয়েছিলেন মোট ভোটের ৩৫.৯%।

২০২৫ সালের ফেব্রুয়ারিতে, শম্ভাবী স্বরাষ্ট্রমন্ত্রী অমিত শাহের সাথে দেখা করেন। তাঁর সঙ্গে ছিলেন তাঁর সমাজসেবক স্বামী। তাঁরা শম্ভাবীর নির্বাচনী এলাকার উন্নয়নমূলক বিষয়গুলি নিয়ে আলোচনা করেন।

## সামাজিক কাজ
শম্ভাবী জ্ঞান নিকেতন স্কুলের তত্ত্বাবধান করেন। এটি পাটনার একটি স্কুল যা সক্রিয়ভাবে নারী শিক্ষাকে সমর্থন করে।

## তথ্যসূত্র

বিষয়শ্রেণী:বিহারের লোকসভা সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:অষ্টাদশ লোকসভার সদস্য
বিষয়শ্রেণী:লোকসভার নারী সদস্য
বিষয়শ্রেণী:লোক জনশক্তি পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
তেতিয়ানা আন্দ্রিয়ানোভা

**তেতিয়ানা আন্দ্রিয়ানোভা** (জন্ম ১৩ অক্টোবর, ১৯৭৮) একজন ইউক্রেনীয় ব্যবসায়ী এবং আইনজীবী, যিনি কর্পোরেট গভর্নেন্স, একীভূতকরণ ও অধিগ্রহণ, রাষ্ট্রীয় উদ্যোগের বেসরকারীকরণ এবং পুনর্গঠনে বিশেষজ্ঞ। তিনি ইউক্রেনীয় ন্যাশনাল বার অ্যাসোসিয়েশনের জেন্ডার পলিসি কমিটির চেয়ার, অ্যাসোসিয়েশন অফ কর্পোরেট সিকিউরিটি প্রফেশনালস অফ ইউক্রেনের বোর্ড সদস্য, ওমেন ইন সিকিউরিটি কাউন্সিলের (ইউক্রেন শাখা) জাতীয় সমন্বয়কারী, নোটা গ্রুপের সিইও এবং অক্টাভা ক্যাপিটালের সিইও, অক্টাভা গ্রুপের কর্পোরেট সিকিউরিটি কমিটির প্রধান এবং আন্দ্রিয়ানোভা ল অফিসের মালিক।

## শিক্ষা
২০০০ সালে, আন্দ্রিয়ানোভা ভাদিম হেটম্যানের নামে নামাঙ্কিত কিয়েভ ন্যাশনাল ইকোনমিক ইউনিভার্সিটি থেকে আইনের ওপর ডিগ্রি নিয়ে স্নাতক হন।

২০১৪ সালে, তিনি ইন্টারন্যাশনাল ইনস্টিটিউট অফ ম্যানেজমেন্ট থেকে এমবিএ ডিগ্রি লাভ করেন এবং পেনসিলভেনিয়ার যুক্তরাষ্ট্রের কার্নেগি মেলন ইউনিভার্সিটিতে একটি পেশাদার ইন্টার্নশিপ সম্পন্ন করেন।

## কর্মজীবন
২০০১ সালে আন্দ্রিয়ানোভা জেএসসি "ইনফরমেশন কম্পিউটার সিস্টেমস"-এ লিগ্যাল অ্যাসিস্ট্যান্ট হিসেবে তার পেশাদার জীবন শুরু করেন।

২০০৪ সালে তিনি তার অ্যাটর্নি লাইসেন্স লাভ করেন।

২০১৬ সাল থেকে তিনি নোটা গ্রুপের সিইও হিসেবে এবং ২০২০ সাল থেকে অক্টাভা ক্যাপিটালের সিইও হিসেবে কাজ করছেন।

## জন সম্পৃক্ততা
২০১৭ সাল থেকে আন্দ্রিয়ানোভা অ্যাসোসিয়েশন অফ কর্পোরেট সিকিউরিটি প্রফেশনালস অফ ইউক্রেনের (এসিএসপিইউ) বোর্ড সদস্য হিসেবে রয়েছেন, এটি এমন একটি সংস্থা যা আইনী সহায়তা এবং সর্বোত্তম অনুশীলন বাস্তবায়ন সহ ইউক্রেনের কর্পোরেট সুরক্ষা বাজার প্রতিষ্ঠা, গঠন এবং বিকাশে মনোনিবেশ করে।

২০১৮ সাল থেকে তিনি আসিস ইউক্রেনের অধীনে ওমেন ইন সিকিউরিটির সমন্বয়কারী হিসেবে কাজ করছেন, যা ইউক্রেনে আন্তর্জাতিক সুরক্ষা মান এবং সর্বোত্তম অনুশীলনগুলোকে উৎসাহিত করে। তিনি এসিএসপিইউ-র "কর্পোরেট সিকিউরিটি ম্যানেজার" কোর্সে লেকচারও প্রদান করেন এবং অ্যাসোসিয়েশনের লিগ্যাল ডিপার্টমেন্টস কমিটির নেতৃত্ব দেন।

২০২১ সাল থেকে তিনি ইউক্রেনীয় ন্যাশনাল বার অ্যাসোসিয়েশনের জেন্ডার পলিসি কমিটির সভাপতিত্ব করছেন।

২০২২ সালে তিনি "টেক ব্যাক ইয়োর্স" প্রকল্পের সহ-প্রতিষ্ঠা করেন — এটি একটি স্বেচ্ছাসেবক প্ল্যাটফর্ম যা ইউক্রেনে রুশ আগ্রাসনের কারণে যারা তাদের বাড়িঘর হারিয়েছেন তাদের সহায়তা করে। তিনি স্বেচ্ছাসেবক আইনী উদ্যোগ "লয়ার্স ফর দ্য আর্মড ফোর্সেস অফ ইউক্রেন"-এর সাথেও জড়িত।

## রাজনৈতিক ও একাডেমিক কার্যক্রম
২০১১ থেকে ২০১২ সালের মধ্যে আন্দ্রিয়ানোভা ইউক্রেনে আইটি শিল্পের উন্নতির লক্ষ্যে আইনী প্যাকেজ তৈরির ওয়ার্কিং গ্রুপের সদস্য ছিলেন।

## তথ্যসূত্র


বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউক্রেনীয় আইনজীবী
বিষয়শ্রেণী:নারী আইনজীবী
বিষয়শ্রেণী:ইউক্রেনীয় ব্যবসায়ী নারী
বিষয়শ্রেণী:ইউক্রেনীয় সরকারি কর্মকর্তা
বিষয়শ্রেণী:কিয়েভ ন্যাশনাল ইকোনমিক ইউনিভার্সিটির প্রাক্তন শিক্ষার্থী
বিষয়শ্রেণী:কার্নেগি মেলন ইউনিভার্সিটির প্রাক্তন শিক্ষার্থী
বিষয়শ্রেণী:ইউক্রেনীয় নারী আইনজীবী
বিষয়শ্রেণী:২১ শতকের ইউক্রেনীয় আইনজীবী
বিষয়শ্রেণী:২১ শতকের নারী আইনজীবী
বিষয়শ্রেণী:ইউক্রেনীয় ব্যবসায়িক নির্বাহী
বিষয়শ্রেণী:ইউক্রেনের নারী সরকারি মন্ত্রী
বিষয়শ্রেণী:ইউক্রেনীয় নারী কর্মী
বিষয়শ্রেণী:আইনী পণ্ডিত
সায়েব ইবনে উসমান

**সায়িব ইবনে উসমান ইবনে মাযউন** ( ; মৃ. ১২ হি./ ৬৩২ খ্রিস্টাব্দ) ছিলেন একজন সাহাবি, যিনি প্রসিদ্ধ সাহাবি উসমান ইবনে মাযউন ও খাওলা বিনতে হাকিম দম্পতির পুত্র ছিলেন। তিনি বদর, উহুদ, খন্দক ও ইয়ামামার যুদ্ধে অংশগ্রহণ করেন। সায়েব একজন দক্ষ তীরন্দাজ হিসেবে প্রসিদ্ধ ছিলেন। ৬৩২ সালে ইয়ামামার যুদ্ধে তিনি শহিদ হিসেবে মৃত্যুবরণ করেন।

## জীবনী
সায়িব ইবনে উসমান ইসলামের প্রাথমিক যুগের একজন নির্যাতনভোগী মুসলমান ছিলেন। তিনি মক্কা নগরীর প্রসিদ্ধ পরিবার বনু মাজʿউনের অন্তর্ভুক্ত ছিলেন। এই পরিবারের সদস্যরা নবি মুহাম্মাদের দাওয়াতের সূচনালগ্নেই ইসলাম গ্রহণ করেন এবং মক্কার কুরাইশদের জুলুম ও নির্যাতনের শিকার হন। সায়িবের পিতা উসমান ইবনে মাজউন ও মাতা খাওলা বিনতে হাকিম উভয়ই প্রসিদ্ধ সাহাবি ছিলেন। নবুয়তের পঞ্চম বছরে কুরাইশদের অত্যাচারের প্রেক্ষিতে নবি মুহাম্মাদের নির্দেশে সর্বপ্রথম মুসলমানদের একটি কাফেলা আবিসিনিয়ায় হিজরত করেন এবং তাদের মধ্যে সায়িব ও তাঁর পরিবারের সদস্যরাও ছিলেন। সেখানে কিছু দিন অবস্থানের পর তাঁর পিতা উসমান শুনতে পান, মক্কার প্রভাবশালী সকল গোত্র ইসলাম গ্রহণ করেছে। তাই বর্তমান মক্কায় মুসলমানদের উপর কোনো নির্যাতন করা হয় না। এই সংবাদ শুনে উসমান স্বপরিবার মক্কার উদ্দেশ্যে রওনা হন। কিন্তু মক্কার কাছাকাছি এসে শুনতে পান যে, খবরটি সম্পূর্ণ মিথ্যা ছিল এবং মক্কায় এখনো মুসলিমরা চরম বিপাকে দিন কাটাচ্ছে। তখন আবিসিনিয়ায় ফেরত না গিয়ে তিনি মক্কায় নিজের পরিচিত ব্যক্তিদের সহযোগিতায় নগরীতে প্রবেশ করার ইচ্ছা করলেন। তিনি মক্কার প্রসিদ্ধ ব্যক্তি ওয়ালিদ ইবনে মুগিরার নিরাপত্তায় মক্কায় প্রবেশ করেন, যার ফলে তিনি কুরাইশদের অত্যাচার থেকে রেহাই পান। উসমান ও তাঁর পরিবারের সদস্যরা নিরাপত্তা পেলেও মক্কার অন্যান্য মুসলিমরা করুণ নির্যাতনের মধ্য দিয়ে দিন অতিবাহিত করছিল। তাই তিনি এভাবে নিরাপদে থাকা পছন্দ করলেন না এবং ওয়ালিদ ইবনে মুগিরার নিরাপত্তা থেকে বের হয়ে যান।

পরবর্তীতে নবি মুহাম্মাদ মদিনায় হিজরত করলে সায়িব ও তাঁর পরিবার মদিনায় নবির সাথে যোগ দেন। নবি মুহাম্মদ সায়িব ও আনসারি সাহাবি হারিসা ইবনে সুরাকার মধ্যে ভ্রাতৃত্বের সম্পর্ক স্থাপন করেন। সায়িব নবি ও সাহাবিদের সঙ্গে বদর, উহুদ ও খন্দকের যুদ্ধসহ অন্য সব অভিযানেই অংশগ্রহণ করেছিলেন। এসব যুদ্ধে তিনি তীরন্দাজ দলের অন্তর্ভুক্ত ছিলেন। এছাড়াও বুওয়াত অভিযানের সময় নবি মুহাম্মদ তাঁকে মদিনার দায়িত্বে নিযুক্ত করেন।

৬৩২ সালে নবি মুহাম্মাদের ওফাতের পর তিনি রিদ্দার যুদ্ধে অংশ নেন, যা মূলত বিদ্রোহী আরব গোত্রগুলোর বিরুদ্ধে পরিচালিত হয়েছিল। এরপর ১২ হিজরিতে ইয়ামামার যুদ্ধে তিনি অংশগ্রহণ করেন এবং যুদ্ধ চলাকালে একটি তীরের আঘাতে গুরুতরভাবে আহত হন।

## মৃত্যু
ইয়ামামার যুদ্ধে বিদ্ধ হওয়া তীরের আঘাতে তিনি গুরুতর আহত হন। এই আঘাতের পর অল্প সময়ের মধ্যেই তিনি মৃত্যুবরণ করেন। মৃত্যুকালে তার বয়স আনুমানিক ত্রিশ বছরের মতো ছিল। 

## আরো দেখুন

* উসমান ইবনে মাজউন
* খাওলা বিনতে হাকিম

## তথ্যসূত্র
বিষয়শ্রেণী:সাহাবা
বিষয়শ্রেণী:৬৩২-এ মৃত্যু
২০২৪ বানিয়াচং থানায় হামলা

**২০২৪ সালের বানিয়াচং থানা হামলা**   হলো দেশব্যাপী গণঅভ্যুত্থান-এর শেষ দিনে ( ৫ আগস্ট ২০২৪)  বাংলাদেশের  সিলেটের হবিগঞ্জ জেলার বানিয়াচং থানায় সংগঠিত হওয়া মব ভায়োলেন্স, এবং যার সহিংসতায় পুলিশ এর উপ-পরিদর্শক **সন্তোষ চৌধুরী**কে বিচারবহির্ভূতভাবে হত্যা করা হয়। প্রতিবেদনে বলা হয়, জনতার সঙ্গে ব্যর্থ আলোচনার পর তাকে বাংলাদেশ সেনাবাহিনী প্রতিবাদকারীদের কাছে হস্তান্তর করেছিল।
## পটভূমি
২০২৪ সালের জুলাই–আগস্টে  শেখ হাসিনা নেতৃত্বাধীন আওয়ামী লীগ সরকারের বিরুদ্ধে দেশব্যাপী বিক্ষোভের প্রেক্ষাপটে বানিয়াচং উপজেলা অস্থিরতার কেন্দ্রে পরিণত হয়। ৫ আগস্ট বৈষম্যবিরোধী ছাত্র আন্দোলন-এর শিক্ষার্থীরা বড় বাজার থেকে থানার দিকে মিছিল শুরু করে। মিছিলটি থামানোর চেষ্টা করলে তাদের সঙ্গে পুলিশ বাহিনীর সংঘর্ষ হয়। সংঘর্ষে পুলিশের গুলিতে ছয়জন নিহত হন। এসব মৃত্যুর ঘটনায় উত্তেজনা আরও বেড়ে যায় এবং হাজার হাজার গ্রামবাসী থানার দিকে অগ্রসর হয়।

হামলাটি বাংলাদেশে *রাজনৈতিক অস্থিরতা*র  সময়ে সংঘটিত হয়। শেখ হাসিনা নেতৃত্বাধীন আওয়ামী লীগ সরকারের বিরুদ্ধে অসহযোগ আন্দোলন চলছিল, যার ফলে দেশজুড়ে আইনশৃঙ্খলা রক্ষাকারী বাহিনী ও বিক্ষোভকারীদের মধ্যে ব্যাপক সংঘর্ষ ঘটে। প্রতিবেদনে উল্লেখ করা হয় যে সমন্বিত হামলায় ২৬টি থানা লক্ষ্যবস্তুতে পরিণত হয়। এনায়েতপুর থানার ওপর হামলাটি আইনশৃঙ্খলা বাহিনীর ওপর বৃহত্তর হামলার ধারাবাহিকতার অংশ ছিল। পুলিশ সদর দপ্তর জানায়, লক্ষ্যবস্তু হওয়া অন্যান্য থানার মধ্যে ছিল: যাত্রাবাড়ী থানা ও খিলগাঁও থানা ( ঢাকা মেট্রোপলিটন পুলিশ-এর অধিক্ষেত্রে), টাঙ্গাইলে গোরাই হাইওয়ে থানা, বগুড়ায় শেরপুর থানা, জয়পুরহাটে জয়পুরহাট সদর থানা, কুমিল্লায় এলিয়টগঞ্জ হাইওয়ে থানা, ব্রাহ্মণবাড়িয়ায় আশুগঞ্জ থানা এবং সিরাজগঞ্জে শাহজাদপুর থানা। এছাড়া নারায়ণগঞ্জ, বগুড়া, পাবনা ও সিরাজগঞ্জ জেলার পুলিশ সুপারদের কার্যালয়েও হামলা চালানো হয়।

## তথ্যসূত্র

বিষয়শ্রেণী:সহিংসতায় মৃত্যু
বিষয়শ্রেণী:সহিংসতা
বিষয়শ্রেণী:সহিংস সংঘাত
বিষয়শ্রেণী:অসম্পূর্ণ বিষয়শ্রেণী
মোহাম্মদ আক্তারুজ্জামান (রাজনীতিবিদ)

**মোহাম্মদ আক্তারুজ্জামান বাচ্চু** বাংলাদেশের ময়মনসিংহ জেলার রাজনীতিবিদ। তিনি ময়মনসিংহ-১০ (গফরগাঁও) আসনের বর্তমান সংসদ সদস্য।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ত্রয়োদশ জাতীয় সংসদ সদস্য
রুবাই বিনতে নাদর

**রুবাই বিনতে নাদর** ( আরবি: الربيع بنت النضر ) ছিলেন ইসলামের প্রাথমিক যুগের একজন নারী সাহাবি। তাঁর পুরো নাম হলো "*রুবাই বিনতে নাদর ইবনে দমদম ইবনে যায়েদ ইবনে হারাম আল-আনসারিয়া"*। তিনি মদিনার আনসার সাহাবিদের অন্তর্ভুক্ত ছিলেন। ঐতিহাসিক সূত্রে তাঁকে উম্মে রুবাই বিনতে বরা এবং কখনো কখনো উম্মে হারিসা নামেও উল্লেখ করা হয়েছে। এছাড়াও তিনি ছিলেন শহিদ সাহাবি আনাস ইবনে নাদরের বোন; আনাস ইবনে মালিকের ফুফু এবং বদর যুদ্ধের শহিদ হারিসা ইবনে সুরাকার মাতা।

## বংশ পরিচয়
রুবাই বিনতে নাদর মদিনার প্রাচীন ও সম্মানিত গোত্র বনু আদি ইবনে নাজ্জারের অন্তর্ভুক্ত ছিলেন। তাঁর বংশলতিকা  হলো: রুবাইয বিনতে নাদর ইবনে দমদম ইবনে যায়দ ইবনে হারাম ইবনে জুনদুব ইবনে আমির ইবনে গানাম ইবনে আদি ইবনে নাজ্জার। এই গোত্রটি খাযরাজ শাখার অন্তর্ভুক্ত ছিল এবং ইসলামের প্রাথমিক যুগে মদিনায় গুরুত্বপূর্ণ সামাজিক ও রাজনৈতিক ভূমিকা পালন করে।

তাঁর পরিবারে একাধিক সাহাবি ছিলেন। তাঁর ভাই আনাস ইবনে নাদর উহুদ যুদ্ধে শহীদ হন এবং সাহসিকতার জন্য তিনি ইতিহাসে বিশেষভাবে পরিচিত। তাঁর আরেক ভাই মালিক ইবনে নাদর ইবনে দমদম ছিলেন প্রসিদ্ধ সাহাবি ও নবি মুহাম্মদের খাদেম আনাস ইবনে মালিক ও বারাʾ ইবনে মালিকের পিতা।

## জীবনী
**বৈবাহিক জীবন ও সন্তান**

রুবাই বিনতে নাদরের স্বামী ছিলেন সুরাকা ইবনে হারিস ইবনে আদি ইবনে মালিক ইবনে আদি ইবনে আমির ইবনে গানাম ইবনে আদি ইবনে নাজ্জার। এই দাম্পত্য থেকে তাঁর দুই সন্তানের কথা ঐতিহাসিক সূত্রে পাওয়া যায়। তাঁদের মধ্যে একজন হলেন হারিসা ইবনে সুরাকা, যিনি ইসলামের প্রথম বড় সামরিক সংঘর্ষ বদর যুদ্ধে শহীদ হন এবং অপর সন্তান ছিলেন উম্মে উমাইর বিনতে সুরাকা।

**ইসলাম গ্রহণ ও বাইয়াত**

তিনি নবি মুহাম্মদের দাওয়াতের প্রাথমিক পর্যায়েই ইসলাম গ্রহণ করেন এবং নবির হাতে বাইয়াত গ্রহণ করেন। তিনি মদিনার সেই সকল আনসার নারী সাহাবিয়াদের অন্তর্ভুক্ত ছিলেন, যারা ইসলামের সামাজিক ও নৈতিক কাঠামো গঠনে ভূমিকা রাখেন।

সাহাবি আনাস ইবনে মালিক থেকে তাঁর জীবনের একটি ঘটনা হাদিসের গ্রন্থসমূহে বর্ণিত হয়েছে। একবার ঝগড়ার সময় তিনি অন্য এক নারীর সামনের দাঁত ভেঙে ফেলেন। বিষয়টি নবির কাছে উত্থাপিত হলে তিনি শরিয়তের আইন অনুযায়ী কিসাস কার্যকর করার নির্দেশ দেন। তখন তাঁর ভাই আনাস ইবনে নাদর বললেন, “হে আল্লাহর রসুল, যিনি আপনাকে সত্যসহ প্রেরণ করেছেন, তাঁর শপথ—তাঁর দাঁত ভাঙা হবে না। এরপর তারা দিয়ত গ্রহণে সম্মত হয় এবং কিসাসের দাবি ত্যাগ করে। তখন নবি বলেন যে, “নিশ্চয়ই আল্লাহর বান্দাদের মধ্যে এমন লোকও আছেন, যদি তারা আল্লাহর নামে শপথ করেন, আল্লাহ তা অবশ্যই পূরণ করে দেন।

**বদরের যুদ্ধ**

বদরের যুদ্ধে তাঁর পুত্র হারিসা বিন সুরাকা শহিদ হলে তিনি নবির কাছে এসে বলেন, হে আল্লাহর রাসূল, ছেলে হারিসার প্রতি আমার ভালোবাসা কত গভীর ছিল, তা তো আপনি ভালোভাবেই জানেন। যদি সে জান্নাতে গিয়ে থাকে, তাহলে আমি ধৈর্য ধারণ করব। কিন্তু যদি এটি না হয়, তাহলে আমি যে কী করব তা নিজেও জানি না। তখন নবি বলেন: “তুমি এ কী বলছ? জান্নাত তো মাত্র একটিই নয়; বরং জান্নাতের বহু স্তর রয়েছে। তোমার ছেলে হারিসা জান্নাতের সর্বোত্তম স্তর ফিরদাউসে অবস্থান করছে।” বর্ণিত হয়েছে যে, একথা শুনে রুবাই আনন্দিত হয়ে হাসতে হাসতে চলে গেলেন।

### উহুদের যুদ্ধ
তাঁর ভাই আনাস ইবনে নাদর উহুদের যুদ্ধে শহীদ হন। পরে তাঁর দেহে আশিরও বেশি আঘাতের চিহ্ন পাওয়া যায়, যার মধ্যে তলোয়ার, বর্শা ও তীরের আঘাত ছিল। তখন রুবাই বিনতে নাদর বলেন, আমি নিজের ভাইকে কেবল আঙুল দেখে চিনতে পেরেছিলাম।  

## আরো দেখুন

* ইসলামে নারী
* আনাস ইবনে নাদার
* আনাস ইবনে মালিক

## তথ্যসূত্র

বিষয়শ্রেণী:সাহাবা
বিষয়শ্রেণী:নারী সাহাবা
শেখ ফরিদ আহম্মেদ

**শেখ ফরিদ আহমেদ** *(জন্ম:১ জুন ১৯৬৫)* হলেন একজন বাংলাদেশী রাজনীতিবিদ ও সংসদ সদস্য। তিনি ২০২৬ সালে ত্রয়োদশ জাতীয় সংসদ নির্বাচন এ বাংলাদেশ জাতীয়তাবাদী দল প্রার্থী হিসেবে চাঁদপুর-৩ আসনে থেকে সংসদ সদস্য নির্বাচিত হয়েছেন।
## জন্ম ও শিক্ষাজীবন
১৯৬৫ সালের ১ জুন চাঁদপুর জেলার, চাঁদপুর সদর উপজেলার,শহীদ রেহানবাগ গ্রামে জন্মগ্রহণ করেন। তার পিতা শেখ মমতাজ উদ্দিন মাতা বেগম রৌশন আক্তার। তিনি  ঢাকা বিশ্ববিদ্যালয় থেকে বি.এ. (স্নাতক) অর্জন করেন। 

## কর্মজীবন
ফরিদ আহম্মেদ সিল্কওয়েজ গ্রুপ এর ব্যবস্থাপনা পরিচালক হিসেবে নিযুক্ত আসেন।

২০১০ সালে বাংলাদেশ জাতীয়তাবাদী দল (বিএনপি)র চাঁদপুর জেলার সাধারণ সম্পাদক। ২০১৪ সালে চাঁদপুর জেলার আহ্বায়ক ও ২০২৩ সালে জেলার সভাপতি হিসেবে নির্বাচিত হন।
## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
আগা আলিযাদেহ

**আগা আলিযাদেহ** (আজারবাইজানি: *Ağa Cavad oğlu Əlizadə*) ছিলেন ককেশাসের ধর্মীয় পরিষদের ৮ম শাইখুল ইসলাম এবং আজারবাইজান গণতান্ত্রিক প্রজাতন্ত্রের (১৯১৮-১৯২০) প্রথম শাইখুল ইসলাম।

## প্রারম্ভিক জীবন
তিনি ১৮৭১ সালের ২২ অক্টোবর বাকু শহরের পিরশাগি গ্রামে হাজি মুহাম্মদ জাভাদের আধ্যাত্মিক পরিবারে জন্মগ্রহণ করেন, যিনি তাঁর সময়ের অন্যতম বিখ্যাত ধর্মীয় ব্যক্তিত্ব ছিলেন। যৌবনে আগা আলিযাদেহকে ধর্মীয় শিক্ষা লাভের জন্য বাগদাদে পাঠানো হয়েছিল, যার পরে তিনি নাজাফের সর্বোচ্চ ধর্মীয় বিশ্ববিদ্যালয়ে পড়াশোনা করতে যান।

## কর্মজীবন
১৮৯৬ সালে ২৫ বছর বয়সে নাজাফের আধ্যাত্মিক বিশ্ববিদ্যালয়ে পড়াশোনা সফলভাবে শেষ করেন এবং আখুন্দ উপাধি অর্জন করে আগা আলিযাদেহ স্বদেশে ফিরে আসেন এবং তাঁকে প্রাচীন বাকু নগরীর একটি মসজিদে নিযুক্ত করা হয়। ১৯০৩ সালে ৩২ বছর বয়সে তিনি তাজা পীর মসজিদের আখুন্দ নিযুক্ত হন।

১৯০৪ সালে তিনি ককেশাস অঞ্চলের মুসলিমদের শিয়া আধ্যাত্মিক বোর্ডের সদস্য নির্বাচিত হন। ১৯০৭ সালের গ্রীষ্মে আগা আলিযাদেহ বাকুতে "সাদাত মুসলিম স্পিরিচুয়াল সোসাইটি" প্রতিষ্ঠা করেন এবং এর চেয়ারম্যান নির্বাচিত হন। সাংবাদিক নাজাফ বে ওয়াজিরভ, দানবীর ইসা বে আশুরবেয়ভ, জয়নাল আবেদিন তাগিয়েভ এবং অন্যান্য ব্যক্তিবর্গ এই সোসাইটির কার্যকলাপে সক্রিয়ভাবে অংশগ্রহণ করেছিলেন।

### প্রথম মেয়াদ
১৯১৮ সালে সমাজকল্যাণ বিষয়ক বিশেষ মন্ত্রী মুসা বে রাফিয়েভের আদেশে আগা আলিযাদেহকে শাইখুল ইসলাম নিযুক্ত করা হয়, তখন তাঁর পিতা হাজি জাভাদ বাকু গবার্নরেটের ধর্মীয় পরিষদের চেয়ারম্যান ছিলেন। ১৯১৮ সালে তাঁর পূর্বসূরি মুহাম্মদ পিশনামাজজাদেহের মতো তিনিও দাবি করেছিলেন যে মাশিখাত সংস্থার নেতাদের মন্ত্রীর সমপর্যায়ের বেতন দেওয়া হোক এবং কেন্দ্রীয় কাঠামোর সদস্য সংখ্যা ১৫তে উন্নীত করা হোক, কিন্তু তিনি কোনো উত্তর পাননি। আখুন্দ আগা আলিযাদেহ ১২ মে ১৯২০ পর্যন্ত শাইখুল ইসলাম হিসেবে তাঁর প্রথম মেয়াদে দায়িত্ব পালন করেন।

### দ্বিতীয় মেয়াদ
১৯৪৩ সালে ইউএসএসআরের সুপ্রিম সোভিয়েতের প্রেসিডিয়ামের সিদ্ধান্তে ককেশাস মুসলিম বোর্ড (যার কার্যক্রম ১৯২০ সালে বন্ধ করে দেওয়া হয়েছিল) পুনর্বহাল করা হয় এবং আগা আলিযাদেহ বোর্ডের চেয়ারম্যান পদে নির্বাচিত হন। ১৯৪৪ সালের ২৫ মে ককেশাস মুসলিম বোর্ডের প্রথম কংগ্রেস আহ্বান করা হয় এবং ১৯৪৪ সালের ২৮ মে অনুষ্ঠিত ভোটে আখুন্দ আগা আলিযাদেহ পুনরায় ককেশাসের শাইখুল ইসলাম নির্বাচিত হন।

আগা আলিযাদেহ বিশ্বের অনেক দেশে আয়োজিত সম্মেলনেও অংশগ্রহণ করেছিলেন এবং সোভিয়েত মুসলিমদের পক্ষ থেকে বক্তব্য রেখেছিলেন। ১৯৫২ সালে যুদ্ধের পর প্রথমবারের মতো তিনি ইউএসএসআরের জাগর্স্ক শহরে শান্তি রক্ষা বিষয়ক একটি সম্মেলনে অংশগ্রহণ করেন এবং ১৯৫২ সালের মে মাসে ভিয়েনাতে অনুষ্ঠিত বিশ্ব শান্তি রক্ষা কংগ্রেসে একটি সম্মেলনে যোগ দেন।

আগা আলিযাদেহ ১৯৫৪ সালের ডিসেম্বরে বাকুতে ৮৪ বছর বয়সে মৃত্যুবরণ করেন।

## আরও দেখুন

* ককেশাসের ধর্মীয় পরিষদ
* সোভিয়েত ইউনিয়নে ইসলাম

## তথ্যসূত্র


বিষয়শ্রেণী:১৮৭১-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:আজারবাইজানি ধর্মীয় নেতা
বিষয়শ্রেণী:আজারবাইজানি শিয়া আলেম
বিষয়শ্রেণী:শেখ-উল-ইসলাম
বিষয়শ্রেণী:ককেশাসের ধর্মীয় পরিষদের শেখ-উল-ইসলাম
বিষয়শ্রেণী:২০শ শতাব্দীর আজারবাইজানি শিক্ষাবিদ
বিষয়শ্রেণী:আজারবাইজান গণতান্ত্রিক প্রজাতন্ত্র
বিষয়শ্রেণী:রুশ সাম্রাজ্যের মুসলিম
বিষয়শ্রেণী:রুশ সাম্রাজ্যের শিয়া আলেম
অল ইন্ডিয়া মুসলিম পার্সোনাল ল বোর্ড (জাদিদ)

**অল ইন্ডিয়া মুসলিম পার্সোনাল ল বোর্ড (জাদিদ)** (সংক্ষেপে **এআইএমপিএলবি (জে)**) ভারতের একটি বেসরকারি সংস্থা যা শরীয়াহ নামক মুসলিম পার্সোনাল ল-এ ভারতের ব্রেলভি সুন্নি মুসলমানদের স্বার্থের প্রতিনিধিত্ব করে। এটি অল ইন্ডিয়া মুসলিম পার্সোনাল ল বোর্ড থেকে বিচ্ছিন্ন হয়ে ২০০৪ সালের ডিসেম্বরে একটি পৃথক সংগঠন হিসেবে প্রতিষ্ঠিত হয়।

## ইতিহাস এবং প্রতিষ্ঠা
২০০৪ সালের নভেম্বরে, ইসলামি পণ্ডিত তৌকির রাজা খান অনুভব করেন যে অল ইন্ডিয়া মুসলিম পার্সোনাল ল বোর্ড পর্যাপ্তভাবে ব্রেলভিদের প্রতিনিধিত্ব করছে না এবং এই সমস্যাটি কাটিয়ে উঠতে ১০ ডিসেম্বর ২০০৪-এ একটি নতুন ও পৃথক বোর্ড প্রতিষ্ঠার নেতৃত্ব দেন। এটি ছিল এআইএমপিএলবি থেকে দ্বিতীয় বিভক্তি, প্রথমটি ছিল অল ইন্ডিয়া মুসলিম ওম্যান পার্সোনাল ল বোর্ড। জার্মান পণ্ডিত ম্যাথিয়াস রোহে উল্লেখ করেছেন যে "বোর্ডটি ব্রেলভি মাযহাবের প্রতিনিধিত্ব করে কিন্তু জনসাধারণের কাছে এটি খুব একটা দৃশ্যমান নয় এবং ঐতিহ্যবাদীরা একে জোরালোভাবে প্রত্যাখ্যান করে।"

বিবৃতি অনুযায়ী, তৌকিরের অনুমতি না নিয়েই তাকে এআইএমপিএলবি-র সদস্য করার পর এটি গঠিত হয়। তৌকির এআইএমপিএলবি সদস্যদের অভিযুক্ত করে বলেন যে, তারা নিজেরা শরীয়াহ মেনে চলেন না এবং কেবল সরকারের দাস মাত্র।

## সক্রিয়তা
*[[সিয়াসাত ডেইলি]]*-এর ২০২১ সালের একটি প্রতিবেদন অনুযায়ী, এআইএমপিএলবি (জে) তসলিমা নাসরিন ক্ষমা না চাইলে তার শিরশ্ছেদ করার জন্য পাঁচ লাখ ভারতীয় রুপি পুরস্কার ঘোষণা করেছিল। সংগঠনটি ভারতে তিন তালাক, ধর্ম সংসদ ইস্যু এবং ভগওয়া লাভ ট্র্যাপ ষড়যন্ত্র তত্ত্ব মামলায় সক্রিয়ভাবে অংশগ্রহণ করেছে।

## তথ্যসূত্র

বিষয়শ্রেণী:ভারতে অবস্থিত ইসলামি সংগঠন
বিষয়শ্রেণী:ভারতে অবস্থিত আইনগত সংগঠন
বিষয়শ্রেণী:ভারতে ২০০৪-এর প্রতিষ্ঠান
বিষয়শ্রেণী:ভারতে মুসলিম রাজনীতি
বিষয়শ্রেণী:ভারতে শরীয়াহ
বিষয়শ্রেণী:ব্রেলভি সংগঠন
বিষয়শ্রেণী:২০০৪-এ প্রতিষ্ঠিত ধর্মীয় সংগঠন
মোহাম্মদ আবু সুফিয়ান

**মোহাম্মদ আবু সুফিয়ান**(জন্ম:১ অক্টোবর ১৯৬৪) হলেন একজন বাংলাদেশী রাজনীতিবিদ ও সংসদ সদস্য। তিনি ত্রয়োদশ জাতীয় সংসদ নির্বাচন-এ বাংলাদেশ জাতীয়তাবাদী দল প্রার্থী হিসেবে চট্টগ্রাম-৯ আসনে থেকে সংসদ সদস্য নির্বাচিত হয়েছেন।  

## জন্ম ও শিক্ষাজীবন

১৯৬৪ সালের ১ অক্টোবর  কক্সবাজার জেলা চকরিয়া উপজেলা, সাহারবিল গ্রামে  জন্মগ্রহণ করেন। তার পিতা আবুল হাশেম ও মাতা হুরে জান্নাত বেগম। 
## কর্মজীবন

আবু সুফিয়ান আশির দশকের শুরুর দিকে রাষ্ট্রপতি জিয়াউর রহমানের আদর্শে অনুপ্রাণিত হয়ে চট্টগ্রাম কলেজে অধ্যয়নকালে ছাত্র রাজনীতির সাথে যুক্ত হন। ১৯৮৫ সালে নগর বাংলাদেশ জাতীয়তাবাদী ছাত্রদললের সহ-সভাপতি, ১৯৮৭ সালে সভাপতি নির্বাচিত হন তিনি। ছিলেন ১৯৯০ সালে স্বৈরাচার বিরোধী সর্বদলীয় ছাত্র ঐক্য পরিষদের চট্টগ্রামের আহ্বায়ক। ১৯৯৬ সালে মহানগর বিএনপি’র যুগ্ম সম্পাদক, ২০০৯ সালে গঠিত কমিটির যুগ্ম আহ্বায়ক, ২০১৬ সালে সিনিয়র সহ-সভাপতি এবং ২০১৯ সালে দক্ষিণ জেলা বিএনপির আহ্বায়ক হিসেবে দায়িত্ব পালন করেন।চট্টগ্রাম-৮ আসনে ২০১৮ সালের জাতীয় নির্বাচন ও ২০১৯ সালের উপ-নির্বাচনে প্রতিদ্বন্দ্বিতা করেন।   

জলাবদ্ধতা নিরসন ও মাদক-সন্ত্রাস রোধে অঙ্গীকার দিয়ে বিএনপি  মনোনীত প্রার্থী হিসেবে ত্রয়োদশ জাতীয় সংসদ নির্বাচনে অংশগ্রহণ করেন। পরবর্তীতে ত্রয়োদশ জাতীয় সংসদ নির্বাচনে তিনি  ১ লাখ ৯ হাজার ৩৮৮ ভোট পেয়েছিলেন, যেখানে তার নিকটতম প্রতিদ্বন্দ্বী ডা. এ কে এম ফজলুল হক ৫৩ হাজার ৮০৭ ভোট পেয়েছিলেন। ফলস্বরূপ, তিনি ত্রয়োদশ জাতীয় সংসদ নির্বাচনে চট্টগ্রাম-৯ আসন থেকে বাংলাদেশ জাতীয়তাবাদী দলের প্রতিনিধিত্ব করে জয়লাভ করেন।

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাজনীতিবিদ
কানিজ ফতিমা

**কানিজ ফতিমা** (    ) একজন ভারতীয় রাজনীতিবিদ এবং কর্ণাটক বিধানসভার গুলবর্গা উত্তর নির্বাচনী এলাকা থেকে দু'বারের বিধায়ক। তিনি একজন প্রাক্তন মন্ত্রী, প্রয়াত কামার-উল-ইসলামের স্ত্রী ছিলেন, ২০১৩ সালে কামার-উল-ইসলাম একই নির্বাচনী এলাকা থেকে বিধায়ক ছিলেন।

২০২৪ সালের ২৬শে জানুয়ারি তারিখে ফতিমা কর্ণাটক সিল্ক ইণ্ড্রাস্ট্রিজ কর্পোরেশন লিমিটেড (কেএসআইসি)-এর চেয়ারম্যান নিযুক্ত হন।

## নির্বাচনী এলাকা
তিনি কর্ণাটক বিধানসভার গুলবর্গা উত্তরের (বিধানসভা কেন্দ্র) প্রতিনিধিত্ব করেন।

## রাজনৈতিক জীবন
ফতিমা ভারতীয় জাতীয় কংগ্রেস (আইএনসি) দলের সদস্য। ডঃ কামার উল ইসলামের মৃত্যুর পর, ফতিমা প্রথমে প্রতিদ্বন্দ্বিতা করতে অস্বীকৃতি জানিয়েছিলেন। কিন্তু কংগ্রেসের সিদ্দারামাইয়া, মল্লিকার্জুন খাড়গে এবং জি পরমেশ্বর তাঁকে রাজি করান। এছাড়াও সকল সম্প্রদায়ের স্থানীয় মানুষ তাঁকে সমর্থন করেন। কংগ্রেস বিধায়ক প্রিয়াঙ্ক খাড়গে, বিধায়ক অজয় সিং, ওয়াহিদ আলী ফাতিহাখোয়ানি, নজর মোহাম্মদ খান, প্রাক্তন হায়দ্রাবাদ কর্ণাটক এডুকেশন সোসাইটির (এইচকেই) সভাপতি বাসবরাজ ভিমাল্লি প্রমুখ গুলবর্গার অনেক নেতা তাঁকে সমর্থন করেছিলেন। নির্বাচনী প্রচারণায় সহানুভূতি পাওয়ার চেয়েও বেশি করে, তাঁর স্বামী কামার-উল-ইসলামের অবদানকে তুলে ধরে করা হয়েছিল। ফতিমা ২০১৮ সালের গুলবর্গা উত্তর নির্বাচনী এলাকা প্রথম বারের জন্য প্রতিদ্বন্দ্বিতা করেন এবং জনতা দল (ধর্মনিরপেক্ষ)-এর নাসির হুসেন ওস্তাদ এবং বিজেপির চন্দ্রকান্ত পাতিলের বিরুদ্ধে জয়লাভ করেন। তিনি মোট প্রাপ্ত ভোটের ৪৩.৬% পেয়েছিলেন। পরবর্তী বিধানসভা নির্বাচনে ২০২৩ সালে কংগ্রেসের হয়ে প্রতিদ্বন্দ্বিতা করে ফতিমা পুনরায় এই কেন্দ্র থেকে জয়ী হন, তিনি তাঁর নিকটতম প্রতিদ্বন্দ্বী বিজেপির চন্দ্রকান্ত পাতিলকে ২,১৭২ ভোটের ব্যবধানে পরাজিত করেন। ফতিমা মোট প্রাপ্ত ভোটের ৪৫% পেয়েছিলেন।

### সিএএ প্রতিবাদ
নাগরিকত্ব সংশোধনী আইনের (সিএএ) বিরুদ্ধে উত্তর কর্ণাটকের গুলবর্গা শহরে একটি বিশাল বিক্ষোভ অনুষ্ঠিত হয়। প্রায় ১৫,০০০ মানুষ একটি প্রতিবাদ মিছিলে জড়ো হন এবং সমগ্র কর্ণাটক রাজ্যে আরোপিত ১৪৪ ধারার বিজ্ঞপ্তি অমান্য করে বেরিয়ে আসেন। নাগরিকদের সংগঠিত করার ক্ষেত্রে বিধায়ক কানিজ ফাতিমা ছিলেন প্রধান ব্যক্তি। সমস্ত স্থানীয় কংগ্রেস কর্পোরেটর প্রতিবাদের সমর্থনে বেরিয়ে আসেন বলে জানা গেছে। 

## পদাধিকারী

## বিতর্ক
গুলবর্গার কাছে ফতিমা ২২ একর কৃষি জমি কিনেছিলেন। প্রাক্তন মন্ত্রী এস কে কণ্ঠ অভিযোগ দায়ের করেছিলেন যে এই ক্রয়টি অবৈধ এবং ১৯৬১ সালের কর্ণাটক ভূমি সংস্কার আইন লঙ্ঘন করা হয়েছে। এই ভূমি সংস্কার আইনের বলে কৃষক ছাড়া অন্য কেউ কর্ণাটকে কৃষি জমি কিনতে পারেন না। গুলবর্গার তহসিলদার সহকারী কমিশনারকে দেওয়া তাঁর প্রতিবেদনে বলেছেন যে কামার উল ইসলাম স্কুল পরিচালনা করেন এবং বাণিজ্যিক কমপ্লেক্সের মালিক, তাই ফতিমার বার্ষিক আয় দুই লক্ষ টাকারও বেশি। সহকারী কমিশনার ফতিমার জমি ক্রয় বাতিল করে দেন। তাঁর পর্যবেক্ষণ ছিল যে, এই ক্রেতা কর্ণাটক ভূমি সংস্কার আইনের বিধান লঙ্ঘন করেছেন। তিনি তহসিলদারকে জমিটি দখল করার এবং কর্ণাটক সরকারকে জমির মালিক হিসেবে উল্লেখ করার নির্দেশ দিয়েছেন।

## তথ্যসূত্র


বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:হায়দ্রাবাদ, ভারতের ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:গুলবার্গা
বিষয়শ্রেণী:জীবিত ব্যক্তি
বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
বিষয়শ্রেণী:কর্ণাটক বিধানসভার সদস্য ২০২৩-২০২৮
বিষয়শ্রেণী:কর্ণাটক বিধানসভার সদস্য ২০১৮-২০২৩
তৈমুরীয় শিল্প

**তৈমুরীয় শিল্প** হল শিল্পের একটি বিশেষ ধরণ যা তৈমুরি সাম্রাজ্যের শাসনামলে (১৩৭০-১৫০৭) উদ্ভূত হয়েছিল এবং ইরান এবং মধ্য এশিয়া জুড়ে ছড়িয়ে পড়েছিল। তৈমুরীয় শিল্পকলা ফার্সি এবং চীনা উভয় ধরণের ব্যবহারের জন্য বিখ্যাত ছিল, পাশাপাশি মধ্য এশিয়ার অন্যান্য সভ্যতার শিল্পকলা থেকে প্রভাবিত হওয়ার জন্যও বিখ্যাত ছিল।  পণ্ডিতরা এই সময়কালকে সাংস্কৃতিক ও শৈল্পিক উৎকর্ষের যুগ হিসেবে বিবেচনা করেন। তৈমুরীয় সাম্রাজ্যের পতনের পর, সভ্যতার শিল্প পশ্চিম ও মধ্য এশিয়ার অন্যান্য সংস্কৃতির উপর প্রভাব বিস্তার করতে থাকে।  

ফার্সি শৈল্পিক পুনরুজ্জীবনের একটি সমৃদ্ধ সময় হিসেবে বিবেচনা করলে, তৈমুরিয় শিল্পকে বই শিল্প এবং পাণ্ডুলিপি আলোকসজ্জার পাশাপাশি ধাতব শিল্প এবং জেড খোদাইয়ের মতো বিলাসবহুল শিল্পের উপর জোর দেওয়ার জন্য চিহ্নিত করা যেতে পারে।  স্থাপত্যের দিক থেকে, তৈমুরিদের উচ্চাকাঙ্ক্ষী নির্মাণ কর্মসূচি ছিল, বেশিরভাগ ক্ষেত্রেই তারা সুফি মাজার, *[[খানকাহ|খানকা]]*, মসজিদ এবং মাদ্রাসা নির্মাণ করত।  

## ইতিহাস
বিভিন্ন ইলখানাত উত্তরসূরি রাজ্যগুলো বিজয়ের পর ১৩৭০ সালে তৈমুর লঙ তৈমুরি সাম্রাজ্য প্রতিষ্ঠা করেন। কোনো শহর জয় করার পর, তৈমুরিরা সাধারণত স্থানীয় কারিগরদের জীবন রক্ষা করত এবং তাদের তৈমুরি রাজধানী সমরকন্দে নির্বাসিত করত। ১৫শ শতাব্দীর শুরুর দিকে তৈমুরিরা পারস্য জয় করার পর, অনেক পারস্যদেশীয় শৈল্পিকতা মঙ্গোলীয় শিল্পের সাথে মিশে যায়। জীবনের শেষভাগে তৈমুর লঙের ইসলাম ধর্ম গ্রহণ সমরকন্দকে ইসলামী শিল্পের অন্যতম কেন্দ্রে পরিণত করে। ১৫শ শতাব্দীর মাঝামাঝি সময়ে সাম্রাজ্যটি তার রাজধানী হেরাতে স্থানান্তরিত করে, যা তৈমুরি শিল্পের একটি কেন্দ্রবিন্দু হয়ে ওঠে। সমরকন্দের মতো, পারস্যদেশীয় কারিগর এবং বুদ্ধিজীবীরা শীঘ্রই হেরাতকে শিল্প ও সংস্কৃতির কেন্দ্র হিসেবে প্রতিষ্ঠিত করেন। দ্রুতই অনেক তৈমুরি পারস্য সংস্কৃতিকে নিজেদের সংস্কৃতি হিসেবে গ্রহণ করে নেন।

## ধাতব শিল্প
পাণ্ডুলিপির তুলনায় সংখ্যায় কম হলেও, ইরানে তৈমুরের আক্রমণের পর তৈমুরি সাম্রাজ্য উচ্চমানের ধাতব শিল্পকর্ম তৈরি করেছিল। উপাদান হিসেবে সাধারণত ইস্পাত, লোহা, পিতল এবং ব্রোঞ্জ ব্যবহৃত হতো। তৈমুরি আমলের রুপা-খচিত ইস্পাতকে প্রায়শই অত্যন্ত উচ্চমানের ধাতু হিসেবে উল্লেখ করা হয়। এ ছাড়াও, সোনা ও রুপার পাত্র তৈরির জন্য দক্ষ কারুশিল্পের প্রয়োজন ছিল।
ইসলামী যুগে হেরাত ধাতব শিল্পের একটি কেন্দ্র ছিল। ব্যবহৃত অনেক কৌশল ও নকশার উৎস ছিল সাসানীয় যুগে। তৈমুরিদের অধীনে উৎপাদিত প্রাথমিক ধাতব কাজের মধ্যে একটি ব্রোঞ্জের অবগাহন পাত্র (basin) এবং ছয়টি পিতলের তেলের প্রদীপ পাওয়া গিয়েছে, যা বর্তমানে খাজা আহমেদ ইয়াসাভির মাজারে সংরক্ষিত আছে। শিলালিপি থেকে জানা যায় যে, পাত্রটি বিশেষভাবে এই স্থানের জন্যই তৈরি করা হয়েছিল।
তৈমুরি সাম্রাজ্যের পতনের পর, বেশ কয়েকটি ইরানি ও মেসোপটেমীয় সংস্কৃতি তৈমুরি ধাতব শিল্পকে নিজেদের করে নেয়। মূল্যবান ধাতু দিয়ে তৈরি অনেক বস্তু সম্ভবত গলিয়ে ফেলে পুনরায় অন্য কাজে ব্যবহার করা হয়েছিল।

## তথ্যসূত্র